cyanic-selkie/wikianc huggingface dataset:
John Hurt
De Sir John Vincent Hurt, CBE, gebuer den 22. Januar 1940 zu Chesterfield, am Derbyshire, a gestuerwen de 27. Januar 2017 zu London, war en englesche Schauspiller. Den Hurt gëtt zanter den 1970er Joren zu de profiléiertsten englesche Charakterduersteller gezielt.
Harry Riebauer
Den Harry Riebauer, gebuer de 4. Juli 1921 zu Reichenberg haut Liberec an der Tschechoslowakei a gestuerwen den 8. November 1999 zu Berlin, war en däitsche Schauspiller.
John Hurt
Den Hurt huet säi Studium um Londoner Central Saint Martins College of Art and Design ënnerbrach, wéi hien 1962 eng Theaterbourse op der Royal Academy of Dramatic Art krut.
Säin Duerchbroch am Kino koum mat enger Nieweroll am Film A Man for All Seasons vum Fred Zinnemann. Weider bedeitend Filmer mam John Hurt sinn 1972 de Märchefilm The Pied Piper vum franséische Regisseur Jacques Demy, 1979 de Science-Fiction Klassiker Alien vum Ridley Scott an 1980 dem David Lynch säin Horrordrama The Elephant Man. Hien huet och eng vun den Haaptrollen am US-amerikaneschen historesche Western aus dem Joer 1980 Heaven's Gate vum Michael Cimino mat dem Kris Kristofferson, Christopher Walken an der Isabelle Huppert gespillt.
Dernieft war hien awer och a Filmer, déi vill Geld an d'Kinoskeess bruecht hunn, ze gesi sou an dräi Filmer aus der Harry Potter Serie Harry Potter and the Philosopher's Stone (2001) vum Chris Columbus an an den 2 Deeler vun Harry Potter and the Deathly Hallows vum David Yates. En aneren am Boxoffice erfollegräiche Film mat him war am Joer 2008 Indiana Jones and the Kingdom of the Crystal Skull vum Steven Spielberg mam Harrison Ford an der Cate Blanchett.
Divock Origi
Den Divock Okoth Origi, gebuer den 18. Abrëll 1995 zu Oostende, ass e belsch-kenianesche (Sic!) Foussballspiller op der Stiermer-Positioun.
Hien huet a senger Carrière ënner anerem fir de LOSC Lille (2012–14) an de Liverpool FC (zanter 2014) gespillt. Zanter 2014 spillt hien och fir déi belsch Foussballnationalekipp.
Säi Papp Mike Origi a säi Monni Arnold Origi sinn och Foussballspiller.
Irrel
Irrel (Lëtzebuergesch Irel, Erel, Eerdel, Ierdel an Äerdel) ass eng Uertsgemeng an der westlecher Äifel am Äifelkrees Béibreg-Prüm a Rheinland-Pfalz.
Irrel läit am Dall vun der Prüm a vun der Nims.
Fréier war Irrel un de Schinneverkéier ugeschloss iwwer d'Nims-Sauerdallstreck.
Joan Blaeu
De Joan Blaeu (de: Johannes Bleau, latiniséiert: Ioanne Blaev), gebuer 1596 zu Alkmaar an den Nidderlanden a gestuerwen den 28. Dezember 1673 zu Amsterdam, war en nidderlännesche Kartograph a Kofferstiecher. Säi bekanntst Wierk ass den Atlas Maior an 11 Bänn, dee 1662 eng éischt Kéier erauskoum an zu deenen opwännegsten an deiersten europäeschen Atlanten vum 17. Joerhonnert zielt.
Liewen a Wierk
De Joan Blaeu war de Jong vum Willem Janszoon Blaeu, engem Schüler vum Tycho Brahe. Säi Papp huet zu Amsterdam eng Entreprise, déi Globen a Landkaarte produzéiert huet. 1620 krut hien en Doktertitel am Droit. An de Joren duerno schéngt e bei sengem Papp am Betrib geschafft ze hunn. 1636 koum déi éischt Oplo vum Novus Atlas (Theatrum orbis terrarum, sive, Atlas novus) eraus, deen hien an de Joren duerno iwwerschafft huet.
1638, nom Doud vu sengem Papp, huet de Joan zesumme mat sengem Brudder Cornelis d'Entreprise iwwerholl, an hie gouf, wéi säi Papp, offizielle Kartograph vun der Nidderlännescher Ostindien-Kompanie. 1640 koum eng nei Editioun, dës Kéier an 3 Bänn, vum Novus Atlas eraus. Nom Doud vum Cronelis 1642 huet de Joan d'Entreprise eleng dirigéiert. 1651 gouf en an de Conseil vun der Stad Amsterdam gewielt. 1645 a 1654 koume weider Ergänzungsbänn vum Novus Atlas eraus. 1655 koum dee leschte Band dovun, deen iwwer Ostasie war, eraus.
Ëm 1652 koum eng Sammlung vu Stadpläng vun nidderlännesche Stied eraus. Den éischte Band hat den Titel Toonneel der Steden van de Vereenighde Nederlanden, a war iwwer Stied an der Republik vun de Vereente Provënzen (± dat haitegt Holland), deen 2. housch Toonneel der Steeden van 's Konings Nederlanden an huet déi Spuenesch Nidderlanden (ongeféier déi haiteg Belsch a Lëtzebuerg) ofgedeckt. Déi laténgesch Editioun hat den Titel Novum ac Magnum Theatrum Urbium Belgicæ Liberæ ac Fœderatæ.
Wéi den Novus Atlas bis fäerdeg war, huet de Blaeu en nach méi ambiziéise Projet ugefaangen: den Atlas Maior, en Atlas aus am Ufank eelef Bänn, dee 1662 fir d'éischt erauskoum an deen aus am Ganzen 3000 Säite bestanen huet. D'Bänn waren a groussem Format an op héichwäertegem Pabeier gedréckt. D'Kaarte waren opwänneg dekoréiert. Et konnt een s'extra vun Hand faarweg nomole loossen, wat se nach méi wäertvoll gemaach huet. Den Atlas Maior war mat eng vun den deierste Publikatioune vu senger Zäit. En hat en aussergewéinleche Succès a gouf méi spéit op Franséisch, Hollännesch an Däitsch iwwersat.
1672 ass dem Blaeu seng Dréckerei beim grousse Feier vun Amsterdam komplett verbrannt, soudatt déi geplangt spuenesch Editioun vum Atlas ni erauskoum. Hien ass dat Joer drop gestuerwen.
Faksimile-Editiounen
D'Taschen-Editioune si keng richteg Facsimile-Editiounen, well s'iwweraarbecht goufen.
Berrieux
Berrieux ass eng Gemeng am franséischen Departement Aisne an der Regioun Hauts-de-France.
Tour du Doubs 2018
De '''34. Tour du Doubs''' gouf den 9. September 2018 gefuer. Et war déi dräizéngt Kompetitioun vun der Coupe de France 2018 a se stoung um Kalenner vum UCI Europe Tour 2018 an der Kategorie 1.1.
D'Course gouf vum Fransous Julien Simon gewonnen.
Canton de la Vallée de l'Isle
De Canton de la Vallée de l'Isle ass eng franséisch administrativ Andeelung an den Arrondissementer Périgueux a Bergerac am Departement Dordogne an der Regioun Nei-Aquitaine.
Beweegungsequatioun
Eng Beweegungsequatioun ass eng mathematesch Equatioun, déi d'Beweegung vun engem Objet beschreift.
Haaptsäit/WDS/August
All Dag gëtt op der Haaptsäit en neie Wousst Dir schonn datt...-Sätzelche gewisen (mat deene vun den Deeg virdrun ënnendrënner).
Op dëser Säit stinn d'Schabloune vum Mount August.
An der éischter Kolonn stinn déi vu geruede Joren, an der zweeter déi vun ongerueden (mam Zousaz "B").
Dir kënnt Ännerunge maachen, andeems der op den Datum klickt, an dann op "Änneren".
Denkt an deem Fall drun, dës Ännerungen och an de 4 Schablounen dono ze maachen, an deenen de Saz "no ënne rëtscht", an och op der Säit mat alle Sätz beieneen.
Georg Thomalla
De Georg Thomalla, gebuer als Georg Valentin Thomalla de 14. Februar 1915 zu Katowice a gestuerwen de 25. August 1999 zu Starnberg, war en däitsche Schauspiller a Filmregisseur.
Vun 1930 u war de Georg Thomalla op den Theaterbünen ze gesinn. Awer eréischt am Joer 1939 krut hie seng éischt Roll beim Film. Hien huet a méi wéi 140 TV- a Kinosfilmer matgespillt.
Giorgio Ardisson
Den Giorgio Ardisson, gebuer den 13. Dezember 1931 zu Turin a gestuerwen den 11. Dezember 2014 zu Cerveteri war en italieenesche Schauspiller, deen och a ville Filmer als George Ardisson opgetrueden ass.
Chicken Head
Chicken Head ass eng lëtzebuergesch Bluesband, déi am Joer 2014 gegrënnt gouf an hire Sëtz an der Stad Lëtzebuerg huet.
Chicken Head spillt funkegen a rockege Blues, dee geleeëntlech bis an de Soul eriwwer geet. Stilistesch ass d'Grupp ë. a. duerch follgend Artiste beaflosst: The Meters, Stevie Wonder, SRV, Jimmy Hendrix, Joe Bonamassa, The Boneshakers, Monte Montgomery, ZZ Top, Philip Sayce.
D'Grupp ass ënner anerem um Déifferdenger Blues Express 2016 opgetrueden.
Javier Marías
Zu senge bekanntste Wierker zielen d'Romaner El hombre sentimental (1982), Todas las almas (1986) a Corazón tan blanco, deen international e Succès war.
Wierker
Romaner
Erzielungen
Portraiten
Essays
Interview
Kannerbicher 2011: Ven a buscarme.
The Cardinal
The Cardinal ass en US-amerikanesche Film vum Otto Preminger aus dem Joer 1963, nom Buch  The Cardinal vum Henry Morton Robinson.
Ëm wat geet et am Film?
Dem Stephen Fermoyle (Tom Tryon) säi Liewe vum einfache Paschtouer bis hin zum Kardinol.
FR 1 (Satellit)
Den FR 1 war e franséischen Äerdsatellit. Et war den zweete kënschtleche Satellit vu Frankräich a gouf nëmmen zéng Deeg nom éischten (Astérix), de 6. Dezember 1965 gestart. Am Ënnerscheed zum Astérix gouf déi Kéier awer eng US-amerikanesch Scout-Drorakéit gebraucht. De Satellit hat eng Mass vun 72 kg an hat eng Ëmlafbunn an enger Héicht vu 750 km.
Den FR 1 hat gouf fir d'Erfuersche vun der Wellenausbreedung bei ganz niddreger Frequenz agesat. E System vun dräi magnéiteschen an zwou elektreschen Antennen u Bord hat d'Bestëmmung vun der Ausbreedungsrichtung an dem Wellewiderstand vun enger Funkwell erméiglecht. Als Sendeanlage goufen d'Laangwellesender FUB (Seine-Port, Frankräich, 16,8 kHz) an NBA (Panama, 24 kHz) gebraucht.
Volt Lëtzebuerg
Volt Lëtzebuerg ass eng politesch Partei zu Lëtzebuerg. Et ass eng intern Sektioun ("Kapitel" genannt) vu Volt Europa a gouf 2018 gegrënnt. Bei der Europawal 2019 krut Volt 2,11% vun de Stëmmen, krut domat awer kee Sëtz am Parlament.
Volt sëtzt sech zanter hirer Grënnung fir e fëderaalt Europa an a strieft eng enheetlech europäesch Politik an allen europäesche Länner un.
Geschicht
D'Partei gouf den 10. November 2018, als Deel vun der paneuropäescher Beweegung Volt Europa gegrënnt. D'Zil vun der Partei a vun der Beweegung ass et, fir Europa ze reforméieren, méi demokratesch ze maachen an d'Europaparlament ze stäerken. Dofir gi sougenannt Kapitelen a ganz Europa gegrënnt.
Europawal 2019
Hir Lëscht mat de Kandidate fir d'Europawal gouf den 20. Mäerz 2019 virgestallt. Ënner anerem duerch d'Ënnerschrëft vum DP-Depuéierte Max Hahn konnt der Partei hier Lëscht offiziell eragereecht ginn a si domat offiziell un der Wal deelhuelen. D'Lëscht vun de Kandidaten war immens international geprägt; et si Kandidate mat lëtzebuergeschen, italieneschen, spueneschen, franséischen, amerikaneschen, portugieseschen a briteschen Originen ugetrueden. Dat waren nieft dem Marthe Hoffmann, dem Daniel Silva n dem Julia Pitterman och de Rolf Tarrach, ehemolegen Direkter vun der Universitéit Lëtzebuerg, d'Fiona Godfrey, Presidenten vun der BRILL (British Immigrants Living in Luxembourg) a Co-Presidenten vu British in Europe, an de Christopher Lilyblad, Conseiller an der Gemeng Betzder, fréieren CSV-Politiker a Projektleiter an der EU-Kommisioun.
Am Virfeld vun der Wal hat RTL d'Diffusioun vun engem Walspot vun der Partei uganks refuséiert, well deen op Franséisch amplaz op Lëtzebuergesch war. No enger Interventioun vun der ALIA huet RTL dann awer d'Reklamm vun der Partei gewisen.
Virun der Wal hunn d'Kandidate vun der Partei zesumme mat anere Kandidaten eng Erklärung ënnerschriwwen, an där si sech verflichten hier parlamentaresch Position ze notzen, fir de Schutz vun LGBTQIA+ am EU-Droit an an der EU-Politik ze stäerken, en Ëmfeld fir LGBT-Mënscherechtsverteideger ze schafen, sech fir Stëmmen anzesetzen, déi net genuch representéiert sinn an déi wichteg Positioun vun der EU bei LGBT-Rechter sécherzestellen. D'Partei huet betount, datt d'EU sech Problemer wéi dem abordablem Wunnen, der Aarmut, der Ongläichheet tëscht de Geschlechter, der Homophobie, dem Jugendchômage, der Klimakris an der Korruptioun stellen a besser ugoe muss. Fir Volt konzentréiert sech d'Europäesch Unioun ze vill op technokratesch Projeten a misst d'Bierger erëm méi an de Mëttelpunkt vun hirem Projet stellen.
Nándor Lengyel
Den Nándor Lengyel, gebuer de 6. Juni 1914 a gestuerwen den 9. Januar 1968, war en ungaresche Foussballtrainer.
Am Ufank vun der Foussballcarrière (1937) war de Lengyel kuerz e Spiller: hie gouf just 2 Matcher gespillt.
Hien huet vum 25. September 1955 bis de 24. Mee 1959 déi lëtzebuergesch Foussballnationalekipp als Trainer betreit. An där Zäit huet d'A-Ekipp 25 offiziell Lännermatcher gespillt.
Vun de 25 Matcher huet Lëtzebuerg ënner senger Leedung 6-mol gläichgespillt, 14-mol verluer, a 5-mol gewonnen: 6-4 géint d'B-Ekipp vun der Belsch (1956), 4-1 an 2-0 géint d'B-Ekipp vun der Schwäiz (1956 a respektiv 1959), 3-1 géint d'B-Ekipp aus England (1959) a virun allem déi legendär 4-1-Victoire géint d'B-Ekipp vun Däitschland den 1. Mee 1958.
Siegfried Wischnewski
De Siegfried Wischnewski, gebuer de 15. Abrëll 1922 zu Saborowen deemools Ostpreisen a gestuerwen de 24. Januar 1989 zu Königswinter, war en däitsche Schauspiller.
Hie war an iwwer 100 Kinos- an TV- Filmer ze gesinn.
Carpo (Mound)
De Carpo (oder Jupiter XLVI) ass ee vun de klenge Mounde vum Planéit Jupiter.
Entdeckung
Hie gouf den 9. Februar 2003 vun den Astronome vun der Universitéit vun Hawaii entdeckt a krut d'Bezeechnung S/2003 J 20. Säin offiziellen Numm Carpo krut de Mound den 30. Mäerz 2005 vun der IAU (no der Hore Carpo).
Bunndaten
De Carpo kreest a 456 Deeg, 2 Stonnen a 24 Minutten op enger mëttlerer Distanz vu 16.989.000 km ëm de Jupiter D'Bunn huet eng grouss Exzentrizitéit vun 0,4297. De Carpo ass dee baussenzegste prograden (rechtleefege) Jupitermound, d. h. dee baussenzegste Jupitermound, deen d'selwecht wéi de Jupiter an derselwecher Richtung leeft.
Wéi den Themisto schéngt de Carpo zu kenger Grupp mat änlech Bunneegenschaften ze gehéieren,. Seng aktuell Bunnschréi vun ongeféier 51,4° géigeniwwer der Ekliptik läit iwwer dem Minimalwäert vum Kozai-Effet, genannt nom Yoshihide Kozai deen dee Phenomeen 1962 entdeckt hat. Deen Effet bewierkt e periodesche Wiessel tëscht der Exzentrizitéit an der Inklinatioun. Wann d'Inklinatioun grouss genuch ass, da kann d'Exzentrizitéit nees sou grouss ginn, datt den Himmelskierper op senger Periapsis (engsten Ofstand vum Jupiter) an d'Géigend vun de grousse galiléiesche Mounden (Io, Europa, Ganymed a Kallisto) erukënnt. Dat kéint dozou féieren, datt de Carpo irgendwa mat engem vun de grousse Mounde kollidéiert oder duerch deenen hir gravitativ Kraaft aus dem Jupitersystem geschleidert gëtt.
Physikalesch Daten
De Carpo huet en Duerchmiesser vu ronn 3 km. Seng Dicht gëtt op 2,6 g/cm³ geschat, wann en haaptsächlech aus Silikatgestengs opgebaut sollt sinn. Hien huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Hellegkeet ass 23,0m.
Amerika (Kontinent)
Amerika ass en Duebelkontinent deen aus den zwéi Kontinenter Nordamerika an Südamerika besteet. Den Duebelkontinent huet eng total Fläch vun ongeféier 42 Millioune km². Op deenen zwéi Kontinenter liewe méi wéi 900 Millioune Mënschen.
Entdeckung vun Amerika
Obwuel bekannt ass, datt ëm d'Joer 1000 de Leif Eriksson als éischten Europäer nordamerikanesche Buedem betratt huet, gëtt de Christoph Kolumbus als eigentlechen Entdecker betruecht (1492). Den Giovanni Caboto huet 1497 als éischten Europäer amerikanescht Festland betratt. 1507 erkennt den Amerigo Vespucci als éischten Amerika als e Kontinent. Et gëtt och Unzeechen, datt onbekannt Islänner schonn am Joer 985 Nordamerika erreecht hätten.
Crossroads
Crossroads ass eng lëtzebuergesch Bluesband, déi am Joer 2001 gegrënnt gouf. Bis 2010 huet d'Grupp ouni Drummer gespillt. Crossroads spillt engersäits eege Kompositiounen a manner bekannt Blues-Standarden a -Coveren. Zanter dem Joer 2015 huet Crossroads en akustesche Set am Programm.
DVD/Blue-Ray
2017 huet Crossroads säin éischten DVD/Blue Ray erausbruecht iwwert e Live-Concert den 29. September 2016 an der Purple Lounge am Casino 2000 zu Munneref, op där dräi Museker als Spezialgäscht matspillen: Claude Schaus (Keyboard), Karine Touati (Gesank) an Irina Holzinger (Gesank). Zesumme mam Irina Holzinger ënnerhëlt Crossroads 2018 eng Promotiounstournée fir den DVD virzestellen.
L'intrus (Film 1984)
L'intrus ass e franséisch-kanadesche Film vun der Irène Jouannet aus dem Joer 1984.
Ëm wat geet et am Film?
D'Anne lieft eleng an hirem Appartement zu Paräis. En Déif op der Flucht brécht bei hir an, wéi si eleng doheem ass...
Ougrée
Ougrée ass eng belsch Uertschaft a Sektioun an der Gemeng Seraing, an der Provënz Léck.
Bis zur belscher Gemengereform vun 1977, war Ougrée eng eegestänneg Gemeng, zu där nach Sclessin gehéiert huet.
Corny Collins
D'Corny Collins, gebuer als Gisela Szymanski den 18. Dezember 1933 zu Berlin, ass eng däitsch Schauspillerin.
Ougrée
An der Industriewelt ass Ougrée besonnesch bekannt wéinst senger Schmelz, a senge groussen Industrieatelieren.
Den Héichuewen
Am lokolale Mëttelpunkt stoung laang vun 2009 un d'Diskussioun vum Héichuewe B deen erëm sollt lancéiert ginn. Déi Aktioun ass an der Nuecht vum 13. op de 14. Abrëll 2010 ugelaf, andeems waarm Loft an den Uewe geblose gouf, fir en op eng Temperatur vun 1.000° bis 1.200° virzehëtzen. Moies géint 4 Auer huet de Kock ugefaange mat Brennen, a géint der Owend gouf déi éischt Coulée erwaart.
Den Héichuewen, deen och nach HF6 genannt gëtt, war 1962 a Betrib gaangen, an huet mat enger Capacitéit vu ronn 5.500 Tonne Goss, deemools véier méi kleng Héichiewen ersat. 2009 gouf en zougemaach.
NGC 2663
Den NGC 2663 ass eng elliptesch Galaxis vum Hubble-Typ E3 am Stärebild Pyxis südlech vun der Ekliptik. Si läit schätzungsweis 84 Millioune Liichtjoer vun der Mëllechstrooss ewech an huet en Duerchmiesser vun zirka 90.000 Lj.
Ougrée
Den Héichuewen
An der Zäit wou en net funktionéiert huet gouf eng Architekturdokumentatioun opgestallt a ronn 4.400 Fotoe goufe gemaach, déi 90% vun den Installatiounen ofdecken. Dovu goufen 2.310 Stéck zeréckbehale fir d'Publikatioun, an d'Beschreiwung vun der Installatioun an der Aktivitéit. 90 Stéck goufe vun den Deeler vun der Schmelz gemaach déi net méi a Betrib sinn, a 40 Stéck vu baussenzegen Deeler vun der Schmelz.
NGC 2663
Den Objet gouf den 8. Februar 1886 vum Lewis A. Swift entdeckt.
Berry-au-Bac
Berry-au-Bac ass eng Gemeng am franséischen Departement Aisne an der Regioun Hauts-de-France.
D'Gemeng läit am Dall vun der Aisne do wou d'Loivre draleeft. Zu Berry-au-Bac ass och den Uschloss vum Aisne-Säitekanal un den Aisne-Marne Kanal.
Concours littéraire national 2016
De Concours littéraire national 2016 ass ee lëtzebuergesche Literaturconcours, dee vum Kulturministère organiséiert gouf. E goung 2016 ëm Kanner- a Jugendliteratur.
Auteuren, déi hu misse Lëtzebuerger sinn oder zu Lëtzebuerg wunnen, konnte bis den 1. Juli 2016 hiert Manuskript op Lëtzebuergesch, Franséisch, Däitsch oder Englesch areechen.
De Bernd Marcel Gonner huet mat der Geschicht Pirat, oder Seeräuber sterben nie bei de Kannerbicher gewonnen (8-12 Joer). Dem James Leader seng Novell The Venus Zone krut de Präis fir Jugendliteratur.
Am Jury waren d'Nicole Sahl (Presidentin), de Jeff Baden, d'Laurence Hilger-Weber, d'Christiane Kremer an de Jean Peffer.
D'Präisiwwerreechung war de 7. Dezember 2016 zu Miersch am Nationale Literaturzentrum.
Mathew Cheriankunnel
De Mathew Cheriankunnel, gebuer den 23. September 1930 zu Kadayanicad an Indien ass en emeritéierte Bëschof.
Hie war vun 1988 bis 1991 Bëschof vum Bistum Kurnool. Virdrun, vun 1977 bis 1986, war hie Bëschof vun Nalgonda.
Eurovision Song Contest 1971
De '''16. Eurovision Song Contest''' war den 3. Abrëll 1971 an Irland. Organiséiert gouf d'Eurovisioun dat Joer am Gaiety Theatre zu Dublin. Presantatrice war d'Bernadette Ní Ghallchoir.
D'Zuel vun de Länner ass nees op 18 eropgaangen, well Finnland, Norwegen, Portugal, Schweden an Éisträich, déi dat Joer virdrun ausgesat haten, nees matgemaach hunn, a Malta nei bäikomm ass.
Verschidde Sänger ware scho virdru mol eng Kéier dobäi, de Jacques Raymond fir d'Belsch 1963 an d'Katja Ebstein fir Däitschland 1970.
D'Reegel fir d'Ofstëmmung war nees geännnert ginn: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte verginn fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.
Et ass och eng nei Reegel agefouert ginn, wat d'Gréisst vun de Gruppe betrëfft, déi e Land vertriede konnten. Et waren elo Gruppe bis maximal 6 Persounen erlaabt, virdru waren et just maximal 2 Persounen.
Fir Monaco war et déi éischt Kéier datt et de Grand Prix gewonnen hat.
Zonenzäit
D'Zonenzäit  ( zone time, standard time) ass den Zäitsytem dee vir eng Zäitzon gëllt. D'Zonenzäit oder – a Länner mat grousser West-Ost-Ausdeenung – e puer Zonenzäiten, zielen als legal Zäit.
Fir Lëtzebuerg ass d'Zonenzäit UTC+1, eng Zäitrechnung, déi sech op de Längtegrad 15° Ost bezitt. Op den Auere mat där Zonenzäit ass et eng Stonn méi spéit wéi d'koordinéiert Weltzäit (UTC) an et gëtt keen Zäitënnerscheed zu der mëtteleuropäescher Zäit (MEZ).
Canton de Périgueux-1
De Canton de Périgueux-1 ass eng franséisch administrativ Andeelung am Arrondissement Périgueux am Departement Dordogne an der Regioun Nei-Aquitaine.
FC Stengefort
De Futtballclub Stengefort (kuerz: FC Stengefort) ass e Foussballclub zu Stengefort, deen 2007 aus der Fusioun vum FC Sporting Stengefort (gegrënnt 1923) an dem Sporting Clube de Portugal ervirgaang ass.
Geschicht
Zu Stengefort gouf vun 1913 bis 1923 scho Futtball gespillt, deemools housch de Veräin "Jeunesse de la frontière". 1923 gouf dunn de Futtballclub FC Stengefort gegrënnt.
Nodeems dës Partnerschaft awer net déi Friichte gedroen huet, verschidden Accorden net agehal goufen (lëtzebuergesch Spiller hätte sollen a Portugal goen, an den SC Stengefort hätt sollen duerch portugisesch Spiller gestäerkt ginn), an den SC Stengefort duerch verschidden Ofstig noeneen net méi déi néideg finanziell Mëttelen hat, fir de Sponsoring weider oprecht ze halen, gouf den 20. Juli 2019 decidéiert d'Partnerschaft ze kënnegen an den Numm rëm op den ursprénglechen Numm z'änneren. Aus dem Sporting Club Steinfort gouf erëm de Futtballclub Stengefort.
Walert
D'Mine Walert war eng Eisenäerzmine zu Rëmeleng, déi der Schmelz vu Rodange gehéiert huet a vun 1898 bis 1963 a Betrib war.
Iwwer dem Buedem ass de Flouer Walert eng Schlucht, déi duerch de Walertfloss gegruewe gouf. Dee gëtt et haut net méi, mee e war fréier grouss genuch fir geholl ze ginn als nach haut gëlteg Grenz tëscht Lëtzebuerg a Frankräich. Sou ass Walert also begrenzt am Süden duerch den Ëttenger Gaalgebierg, an am Norden duerch Op der Lëndgen, Vir Haasselt an den Hierzesprong. "Op Walert" ass d'Héicht westlech vu "Walert", do wou haut de Schéissterrain ass. Den Numm Walert kënnt entweeder vu vallis (Dall) oder valli (Wall). D'Endsilb "-ert" ass op alle Fall kloer d'Verkierzung vun Hart (Bësch).
D'Konzessioun Walert
Walert ass eng Konzession vu 44,5 ha, déi per Gesetz vum 6. Mee 1898 der Société des Hauts Fourneaux de Rodange zougesprach ginn ass. Zesumme mat der Schmelz ass si 1905 vun der belscher Stolfirma Ougrée-Marihaye mat Sëtz zu Ougrée bei Léck opkaaft ginn. 1935 huet Ougrée-Marihaye d'Société Anonyme Minière et Métallurgique de Rodange (MMR) gegrënnt, an där hir Lëtzebuerger Minnen a Schmelzen zesummegefaasst gi sinn, dorënner och d'Mine Walert.
D'Konzessioun Walert louch südwestlech vu Rëmeleng un der franséischer Grenz. Si huet zwou Minettcouchen, déi giel an déi gro, déi allenzwou ënnerierdesch ofgebaut hu musse ginn. Walert war op alle Säite vun anere Minnen ëmginn, den Zougank fir d'Mine war duerch d'Galerie vun der Konzessioun Kierchbierg, déi der S.A. John Cockerill vu Seraing bei Léck gehéiert huet.
De Betrib vun der Mine
Vun 1898 bis den Éischte Weltkrich huet Ougrée-Marihaye d'Mine duerch d'Firma Charles Hoffmann vu Schëffleng exploitéiere gelooss, déi och schonn an der Nopeschkonzessioun Kierchbierg geschafft huet. D'Minett gouf um Quai vum Kierchbierg a Wagone getippt a mam Zuch op Rodange gefouert.
1925 huet Ougrée-Marihaye d'Mine moderniséiert, déi elo an Eegeregie bedriwwe gouf. D'Haaptgalerië goufen elektrifizéiert, eng Elektresch- a Kompresserzentral an der Mine selwer huet Energie fir d'Pressloftbuermaschinne vun de Mineure geliwwert. Den Dynamit an de Schwaarzpolfer goufen duerch en neie Sprengsystem mat flësseger Loft ersat, géint de Widderstand vun de Mineuren.
1935 ass de Mineur, Deputéierten a fréiere Buergermeeschter vu Rëmeleng Jean-Pierre Bausch déidlech beim Depilage an der gieler Couche verongléckt. Wéinst hirem geféierlechen Daach, deen ëmmer erëm zu Accidenter gefouert huet, krut d'Mine Walert de Spëtznumm "Mausfal". Net manner wéi 46 Biergleit hunn do hiert Liewe geaffert.
Si gouf awer och nach vun de Mineuren a vun der Bevëlkerung "beim Bouché" genannt, dat nom drëtte Betribsfürer Jean-Pierre Bouché.
Bis den Zweete Weltkrich war déi giel Couche ganz ofgebaut, et gouf duerno just nach an der groer geschafft.
An den 1950er Joren huet d'MMR probéiert, Walert ze mechaniséieren. Eng drëtt Lokomotiv huet déi lescht Grouwepäerd ersat an e Persounenzuch huet d'Mineure méi séier op hir Aarbechtsplaz bruecht. Tester mat engem neie Sprengschema a schwéiere Maschinne sinn allerdéngs schifgaangen, well den onstabillen Daach vun der groer Couche de Vibratiounen net duergehalen huet. Bis zum Schluss gouf also op Walert vun Hand gelueden.
1963 war déi gro Couche och bal komplett ofgebaut, an d'MMR huet d'Mine zougemaach. Déi lescht Mineure sinn an d'Pensioun gaangen oder goufen op déi aner Minne vun der MMR oder op d'Rodanger Schmelz verdeelt.
1973 gouf an der Galerie vun der Mine Walert de Musée national des mines opgemaach.
Bertricourt
Bertricourt ass eng Gemeng am franséischen Departement Aisne an der Regioun Hauts-de-France.
CS Uewerkuer
En anere Foussballclub zu Uewerkuer ass den FC Luna Uewerkuer.
Olivier Giroud
Den Olivier Giroud, gebuer den 30. September 1986 zu Chambéry, ass e franséische Foussballspiller op der Stiermer-Positioun.
Zanter dem November 2011 spillt de Giroud fir déi franséisch Foussballnationalekipp.
(34) Circe
Den (34) Circe ass en Asteroid vun der Haaptceinture.
Den Objet gouf de 6. Abrëll 1855 vum Jean Chacornac entdeckt.
Den Asteroid Circe beweegt sech op enger Distanz vun 2,39 (Perihel) bis 2,98 (Aphel) A.E. ëm eis Sonn. D'Bunnn steet 5,5° schréi zu der Ekliptik, an d'Bunnexzentrizitéit ass 0,11.
Den Circe huet en Duerchmiesser vun zirka 114 Kilometer. Seng kleng Eegegravitatioun dierft awer net ausreeche fir e Rotatiounsellipsoid ze formen, sou datt eng éischter onreegelméisseg Struktur z'erwaarden ass. De Wäert fir de mëttleren Duerchmiesser leet sech aus der absolutter Hellegkeet an aus dem Wäert vun der Albedo of.
D'Rotatiounsperiod gouf op 12,15 Stonne berechent.
Marguerite Yourcenar
D'Marguerite Yourcenar, gebuer den 8. Juni 1903 als Marguerite Antoinette Jeanne Marie Ghislaine Cleenewerck de Crayencour zu Bréissel, a gestuerwen de 17. Dezember 1987 zu Bar Harbor, Mount Desert Island, Maine, USA, war eng franséisch, belsch an zanter 1947 och US-amerikanesch Schrëftstellerin vu Romaner, humanisteschen Novellen an autobiographeschen Erzielungen. Si huet och Gedichter, Essayen a Literaturkritike geschriwwen, an Texter iwwersat. Hire nom de plume "Yourcenar" ass en Anagramm vun hirem Nonumm "Crayencour" - bis op den zweete Buschtaw C.
Zu hire bekanntste Wierker zielen Alexis ou le Traité du vain combat (1929), Nouvelles orientales (1938), Mémoires d'Hadrien (1951), L'Œuvre au noir (1968), Mishima ou la Vision du vide (1980) an d'Trilogie Souvenirs pieux, Archives du Nord a ''Quoi? L'éternité''.
Si war déi éischt Fra, déi, de 6. Mäerz 1980, an d'Académie française opgeholl gouf.
Am Dezember 1996 gouf den Asteroid (7020) Yourcenar no hir genannt.
Irène Jouannet
D'Irène Jouannet, gebuer den 29. Juni 1945 zu Roanne, ass eng franséisch Filmregisseurin an Dréibuchautorin.
Heuertz
Heuertz ass e Familljennumm.
Et ass de Familljennumm vun ë. a. dëse Persounen:
Uesper
Uesper ass e Lieu-dit an der Gemeng Buerschent, ëstlech vu Kiemen.
Geographie
Uesper besteet aus zwéin Häff an zwee Haiser. Et läit am südlechen Hank vun der Knupp Renn.
Le Boisle
Le Boisle ass eng franséisch Gemeng am Departement Somme an der Regioun Hauts-de-France am Dall vun der Authie.
Provënz Cabinda
D'Provënz Cabinda ass eng angolanesch Provënz an Exklav tëscht der Demokratescher Republik Kongo an der Republik Kongo. E puer Rebellebeweegunge kämpfe fir d'Onofhängegkeet vum pëtrolsräichen Territoire.
Geographie
Cabinda läit nërdlech vun der Mëndung vum Kongofloss. Den Territoire grenzt am Norden an am Nordosten un d'Republik Kongo an ass vun Angola duerch e schmuele Landstreech am Süden an am Südweste getrennt, deen zur Demokratescher Republik Kongo gehéiert. Am Westen huet Cabinda eng 90 km laang Atlantikküst. De gréissten Deel vun der Regioun si Reebëscher.
Déi gréisst Stad a Provënzhaaptstad heescht och Cabinda.
D'Provënz Cabinda ass iwwer 7.000 km² grouss. Dem angolaneschen Institut fir Statistik no hat d'Provënz Cabinda 2014 eng Bevëlkerung vu 718.256 Awunner. Am Joer 2050 soll se, Projektiounen no, bei 1.603.454 Awunner leien.
Wirtschaft
Haaptexportgutt ass Pëtrol. Donieft spillen awer och nach d'Holzindustrie an d'Produktioun vu Palmenueleg an anere landwirtschaftleche Produiten eng Roll, och wann déi haut manner wichteg ass.
1968 gouf mat der Pëtrolsfërderung ugefaangen. Haut gëtt a Cabinda de Gros vum angolanesche Pëtrol gefërdert.
Prekolonial Zäit
Der lokaler Legend no krut Cabinda wärend enger turbulenter Phas vum Kongoräich eng gewëssen Autonomie. Déi mächteg Bakongo-Kinnegin Muam Poenha hätt de Kinnek rose gemaach an den Haff zu M'Banza Kongo misse verloossen. Si wier mat hiren Drillingen an d'Fürstentum Ngoyo geflücht, wou si e lokale Prënz bestuet hätt. Wéi de Kinnek sech berouegt hat, hätt hie säin Territoire an dräi gedeelt, an aus engem vun deenen Deeler, Ngoyo, wier spéider dat haitegt Cabinda ginn.
Portugisesch Interessen a Protektorat
Portugal hat joerhonnertelaang Handelsposten un der Küst vu Cabinda a frëndschaftlech Relatioune mat de Bakongo-Kinneke ënnerhalen. Wichtegst Handelsgidder ware Sklaven, déi iwwer den Atlantik an Europa, Brasilien an op São Tomé bruecht gi sinn. Doduerch ass Cabinda am 16. an am 17. Joerhonnert ee vun de wichtegsten Handelsposten un der afrikanescher Westküst ginn.
1785 huet de Kinnek Mambuco Puna de Portugisen d'exklusiv Handelsrechter an der Regioun ginn an all déi aner Europäer verbannt. Am 18. Joerhonnert hunn d'Fransousen an d'Belsch territorial Uspréch op d'Hannerland vum fréiere Kongoräich erhuewen. Dat huet d'Briten an d'Portugisen alarméiert, an et ass 1884-1885 schlussendlech zur Berliner Konferenz komm, op där iwwer déi verschidden Uspréch entscheet ginn ass. D'Portugise waren déi grouss Verléierer vun där Konferenz, well Cabinda, dat virdrun un Angola gegrenzt huet, elo duerch e schmuele Landstréch, deen dem belsche Kongo zougeschwat gouf, getrennt war.
Tëscht den 1880er an 1950er war Cabinda e portugisescht Protektorat (de Portugisesche Kongo). 1956 ass den Territoire en Deel vun der Iwwerséiprovënz Angola ginn, mee geographesch, linguistesch an ethnesch eng separat Entitéit bliwwen. An den 1960er huet sech, wéi och an den anere portugiseschen Territoiren an Afrika, de Wëllen zur Selbstbestëmmung entwéckelt. Vun 1963 un huet de Frente para a Libertação do Enclave de Cabinda (FLEC, "Front fir d'Befreiung vun der Enklav vu Cabinda") onofhängeg vun den anere Befreiungsorganisatiounen an Angola géint d'Portugise gekämpft.
Onofhängegkeet vun Angola a Biergerkrich
No der portugisescher Revolutioun (1974) ass Cabinda als Deel vun Angola onofhängeg vu Portugal ginn. Direkt duerno ass den angolanesche Biergerkrich ausgebrach. De FLEC huet weider fir d'Onofhängegkeet vun Angola gekämpft, wärend de Movimento Popular de Libertação de Angola (MPLA), deen elo déi international unerkannte Regierung vun Angola gestallt huet, zesumme mat kubaneschen Truppe Cabinda besat huet. Den MPLA an d'Kubaner konnte séier d'Kontroll iwwer d'Stied erlaangen, wärend de FLEC e Guerillakrich an de ländleche Géigende gefouert huet.
No joerzéngtelaange Kämpf ass den angolanesche Biergerkrich 2002 op en Enn gaangen. De FLEC huet sech iwwer d'Joren an e puer Splitterorganisatiounen opgespléckt, mee a Cabinda kämpfen d'Rebelle weider géint d'angolanesch Regierung. Eng Exilregierung vun der Republik Cabinda huet Büroen zu Paräis an an der Republik Kongo.
Lex Barker
De Lex Barker, gebuer als als Alexander Crichlow Barker Jr. den 8. Mee 1919 zu Rye, (New York) a gestuerwen den 11. Mee 1973 zu New York City, war en US-amerikanesche Schauspiller.
Hien ass virun allem fir seng Rollen an Tarzan-Filmer a Karl May-Verfilmunge bekannt.
Um Spaweck
De Lex Barker op der Websäit vum Christopher Barker
Biermereng
Biermereng (lokal: Boermereng ) ass eng lëtzebuergesch Uertschaft an der Gemeng Schengen am Kanton Réimech. Bis Enn 2011 war et den Haaptuert vun der fréierer Gemeng Biermereng, déi dunn, zesumme mat de Gemenge Schengen a Welleschten, fusionéiert huet.
Geschicht
Biermereng gouf fir d'éischt Kéier 842 als Boinbringas an engem Dokument vum Keeser Lothar ernimmt. Tëscht 1659 an 1769 war et ënner franséischer Herrschaft, zesummen ë. a. mat Munneref, Duelem a Bous, am Géigesaz zum Rescht vum Land, wat als Herzogtum Lëtzebuerg (ofwiesselend ënner spuenescher, franséischer an éisträichescher Herrschaft) existéiert huet.
Jean Thill
Jean Thill ass den Numm vun ë. a.:
Planéit Néng
Planéit Néng (engl. Planet Nine) ass de virleefegen Numm vun engem hypothetesche planéitenaartegen Himmelskierper vun ongeféier zéngfacher Äerdmass, deen am baussenzege Sonnesystem wäit vun der Ëmlafbunn vum Zwergplanéit Pluto ugeholl gëtt. De Planéit gouf net direkt observéiert, e kéint awer eng Äntwert fir déi oppe Froen iwwer d'Ëmlafbunne vu verschiddenen Objeten an der Kuiperceinture sinn. Sechs dovun, dorënner den (90377) Sedna an den 2012 VP113, hunn eng elliptesch Ëmlafbunn, där hire sonnewäitste Punkt an déi selwecht Richtung weist, souwéi e Bunneplang, deen ëm 30 Grad schréi zur Ekliptik steet. Well et zimmlech onwarscheinlech ass, datt et sech dobäi ëm en Zoufall handelt (d'Wahrscheinlechkeet läit bei 0,007 %), gëtt schonn zanter enger gewësser Zäit e grousse Planéit ugeholl, deem seng Ëmlafrichtung entgéintgesat zu der Bunn vun de sechs transneptuneschen Objeten ass an deenen hir Ëmlafbunne beaflosst.
Den Hiwäis koum vun Astronome vum California Institute of Technology (Caltech) den 19. Januar 2016. De Konstantin Batygin an de Michael E. Brown hu mat mathematesche Modeller a Computersimulatiounen déi warscheinlech Existenz vu sou engem Planéit beleeë kënnen. Nom Brown läit d'Wahrscheinlechkeet, datt de Planéit existéiert, bei iwwer 90 %. En ass grouss genuch, fir mat entspriechend empfindlechen Teleskopen entdeckt kënnen ze ginn. De Subaru-Teleskop op Hawaii huet scho mat der Sich nom néngte Planéit ugefaangen. De Brown geet dovun aus, datt de Planet an den nächste fënnef Joer entdeckt gëtt.
Ëmlafbunn
D'Ëmlafbunn dierft a ronn zwanzegmol méi grousser Distanz zu der Sonn leien wéi déi vum Planéit Neptun. Den Neptun ass am Ament de baussenzegste bekannte Planéit an eisem Sonnesystem. Hie läit op enger Distanz vun ongeféier 200 bis 1200 astronomesch Eenheeten, dat sinn ongeféier 27 Liichtstonne bis zirka 6,9 Liichtdeeg. Domat wier den néngte Planéit sou wäit vun der Sonn ewech, datt hie fir eng Ëmkreesung wuel 10.000 bis 20.000 Äerdjoer bräicht.
D'Ëmlafbunn vum bis elo nach onentdeckte Planéit kéint waméiglech an der Urzäit vum Sonnesystem méi bei der Sonn wéi haut gewiescht sinn an ass eventuell wéinst der Gravitatiounswierkung vun den anere grousse Planéiten an eng méi grouss Ëmlafbunn versat ginn.
Giuseppe Tornatore
De Giuseppe Tornatore, gebuer de 27. Mee 1956 zu Bagheria a Sizilien, ass en italieenesche Filmregisseur, Dréibuchauteur a Filmproduzent.
Egenhoven
Egenhoven ass eng kleng belsch Uertschaft südwestlech vun Heverlee an der Gemeng Léiwen. Zanter de Gemengefusioune vun 1977 ass Egenhoven e Quartier vu Léiwen.
D'Uertschaft gruppéiert sech ëm d'Plaz wou d'N 253, déi do Sint-Jansbergseeteenweg heescht, iwwer de klenge Floss Voer féiert.
Arnold Laven
Den Arnold Laven, gebuer den 23. Februar 1922 zu Chicago, Illinois a gestuerwen den 13. September 2009 zu Tarzana, Kalifornien, war en US-amerikanesche Filmregisseur a Filmproduzent.
Den Arnold Laven huet als Regisseur 11 Kinosfilmer gedréint. Donieft war hien och de Regisseur vu villen Episode vu bekannten TV-Serië wéi The Rifleman (21 Episoden), Mannix (8 Episoden),  The Detectives (5 Episoden), The A-Team (6 Episoden), The Big Valley (6 Episoden),  The Alfred Hitchcock Hour (1 Episod),  Rafferty (3 Episoden), The Six Million Dollar Man (3 Episoden), Planet of the Apes (3 Episoden), Fantasy Island (2 Episoden),  The Rockford Files (2 Episoden),  Eight Is Enough (5 Episoden),  Ironside (2 Episoden) an  Hill Street Blues (2 Episoden).
Adolphe Eberhard
Den (Nicolas) Adolphe Eberhard, gebuer den 1. Juli 1896 an der Neippergstrooss an der Stad a gestuerwen den 9. Dezember 1941 zu Koblenz, war e lëtzebuergesche Moler an Zeechner.
Säi Liewen
Den Adolphe Eberhard huet an der Industrieschoul an an der Handwierkerschoul an der Stad geléiert. 1913 goung hien op d'Hochschule für Bildende Künste Dresden. 1918 war hien e puer Méint zu Berlin am Kaiser-Friedrich-Museum a duerno Chargé de cours am Escher Meedercherslycée, wou hien den Dominique Lang ersat huet, deen 1919 gestuerwe war. Vun 1920 bis 1921 huet hien am Meedercherslycée an der Stad de Jean-Pierre Lamboray ersat, dee krank gi war.
Michael D. Higgins
De Michael D. (Daniel) Higgins (Iresch:  Micheál D. Ó hUiginn), gebuer den 18. Abrëll 1941 zu Limmerick, ass en iresche Politiker, Dichter an Auteur.
Adolphe Eberhard
Säi Liewen
1941 goung hien op Koblenz, wou en den 9. Dezember 1941 gestuerwen ass.
Michael D. Higgins
De 27. Oktober 2011 gouf hien zum President vun Irland gewielt. Hien huet säin Amt den 11. November 2011 ugetrueden.
Adolphe Eberhard
Kuckt och
Lëscht vu lëtzebuergesche Konschtschafenden
Um Spaweck
Quell, wann net anescht uginn: “Regard sur deux siècles de création et d'éducation artistiques au Luxembourg, réalisé par l'Association des professeurs d'éducation artistique de l'enseignement secondaire et supérieur”, S. 134, Imprimerie Saint-Paul, 1987, ISBN 2-87963-000-2
Michael D. Higgins
Den Higgins huet op der Universitéit Galway studéiert a spéider do Coursen a Politikwëssenschaft a Soziologie ginn.
Antoine Griezmann
Den Antoine Griezmann, gebuer den 21. Mäerz 1991 zu Mâcon, ass e franséische Foussballspiller op der Stiermer-Positioun vun elsassesch-portugisescher Ofstamung. ,
Michael D. Higgins
Hien ass Member vun der Irescher Aarbechterpartei (Irisch Labour Party) a war Member vum Gemengerot an eng Zäit laang Buergermeescheter vu Galway.
Antoine Griezmann
Hien huet a senger Carrière ënner anerem fir de Real Sociedad (2009–14) a fir den Atlético Madrid (zanter 2014).
Michael D. Higgins
1981 gouf hien zum Deputéierten am Dail (Chamber) gewielt, a gouf, mat enger klenger Ënnerbriechung 30 Joer laang erëmgewielt. 1993 war hie fir ee Joer Minister.
Antoine Griezmann
Zanter 2014 spillt de Griezmann fir déi franséisch Foussballnationalekipp. ,
Säi Grousspapp Amaro Lopes war och Foussballspiller.
Ina Bauer
D'Ina Bauer, gebuer den 31. Januar 1941 zu Krefeld an och do gestuerwen den 13. Dezember 2014, war eng däitsch Äiskonschtleeferin a Schauspillerin.
Vun 1957 bis 1959 war si däitsch Meeschterin am Äiskonschtlaf. Duerno ass si bei der US-amerikanescher Äisrevue Ice Follies opgetrueden.
Nawaz Sharif
De Mian Muhammad Nawaz Sharif (Urdu, Punjabi: نواز شریف), gebuer de 25. Dezember 1949 zu Lahore, ass e pakistanesesche Politiker an Industriellen.
Hie gouf de 5. Juni 2013, fir d'drëtt Kéier, zum Premierminister vu Pakistan ernannt. Virdru war hien dat schonn eng Kéier vum November 1990 bis de Juli 1993 an dann nees vum Februar 1997 bis den Oktober 1999. De Sharif ass de President vun der Pakistan Muslim League (N), der bei senger Wal stäerkster Partei am Pakistan.
Den Nawaz Sharif ass ausserdeem de Proprietär vum Ittefaq Group, engem Firme-Konglomerat, an ee vun de räichste Mënschen a Pakistan. Spëtznimm vun him sinn: "Lion of the Punjab" oder "Tiger of Pakistan".
Den 28. Juli 2017 huet d'Supreme Court de Nawaz Sharif vu sengem Amt als Premierminister suspendéiert. Hien hat falsch an inkomplett Aussoen zu sengem Verméige gemaach gehat, wat duerch d'Panama-Papers reveléiert gi war.
Jack Palance
Den Jack Palance, gebuer als Wolodymyr Iwanowitsch Palagnjuk den 18. Februar 1919 zu Lattimer Mines a Pennsylvania a gestuerwen den 10. November 2006 zu Montecito a Kalifornien, war en US-amerikanesche Schauspiller.
Den Jack Palance war Biergaarbechter duerno ënner dem Numm Jack Brazzo Boxer. An Zweete Weltkrich war hien an der US Army Air Force.
Säin éischten Optrëtt als Schauspiller hat hien am Joer 1949 an enger Episod vun der TV-Serie Hands of Murder. Am Joer duerno krut hien och seng éischt Kinosroll am Film Panic in the Streets vum Elia Kazan.
Vallis Snellius
De Vallis Snellius ass e Mounddall. Zesumme mam Vallis Rheita, dee méi wäit südlech läit, an a bal der selwechter Richtung leeft, si si déi längst Däller um Äerdmound. Wéinst der staarker Erosioun duerch Krateren déi driwwer leien ass et allerdéngs schwiereg, de Laf vum Dall auszemaachen.
De Krater Snellius huet den Numm fir den Dall ginn a läit ongeféier an der Mëtt. Vun do aus leeft den Dall an nordwestlecher Richtung bis an d'Géigend vum Krater Borda. De Laf a südëstlecher Richtung ennt nërdlech vum Krater Furnerius.
Den Numm vum Dall gouf vun der I.A.U. am Joer 1964 verginn.
Protoplanetaresch Scheif
Eng protoplanetaresch Scheif, oder zirkumstellar Scheif oder och Proplyd (engl. Kuerzwuert fir Protoplanetary disk) genannt, ass eng rankfërmeg Scheif aus Gas a Stëbs ëm ee Protostär oder e vergläichbaren Objet (jonke Stär, Brongen Zwerg, Objet mat planetarer Mass) als Folleg vun hirer Genesis aus engem Moleküllwollekekär deen a sech zesummegefall ass.
C. Thomas Howell
Hie war bis 2022 an iwwer 200 Kinos- an Televisiounsfilmer ze gesinn.
Protoplanetaresch Scheif
E klenge primären Dréiimpuls geet der Urwollek duer, fir d'Bildung vun engem eenzele Stär ze verhënneren. Amplaz bilt sech, jee no Stäerkt vun der turbulenter Reiwung, op d'mannst en Duebel- oder Méirfachstär oder e Stär mat Planéitesystem. Am leschte Fall gi fir d'Mass vun der protoplanetarescher Scheif ee bis zéng Prozent vum Stär ugeholl, woubäi dee wäit gréissten Deel vum Dréiimpuls an der Scheif respektiv am Planéitesystem bleift. Fir de Mechanissem vum Auserneegoe kuckt Akkretiounsscheif. E klengen Deel vum Dréiimpuls gëtt och iwwer Jets ofginn.
Eng protoplanetaresch Scheif huet eng Struktur déi no baussen op ass. Am bannenzege Beräich ass d'Temperatur héich genuch, fir Stëbsdeelercher ze subliméieren. An de baussenzege Beräicher kann een déi optesch déck Scheif vertikal an en ettlech Schichten ënnerdeelen. Déi baussenzegst Schicht absorbéiert Photone vum Stär an aus dem interstellare Stralungsfeld. Aus méi déif leiende Schichten dréngt Infraroutliicht no baussen, sou datt d'Temperatur zum Mëttelplang hin eroffält an d'Molekülen ausfréieren. Stëbsdeelercher fale bis zum Mëttelplang erof a kënnen do koaguléieren.
Entwécklung vun enger protoplanetarescher Scheif bis zum Planéitesystem
D'Prozesser, déi dann zu der Bildung vu Planéite féieren, sinn nach net am Detail verstanen. Am Weesentleche gëtt et zwéi Modeller:
Béid Zenarie fir d'Genesis vu Planéite musse sech net onbedéngt ausschléissen. Sou ass et eventuell méiglech, datt Gasrisen duerch Gravitatiounsinstabilitéiten entstinn, wärend äerdänlech Planéiten duerch Usammlung vu Planéitesimaler entstinn. D'Genesis vun Uranus an Neptun beispillsweis wier duerch eng Gravitatiounsinstabilitéit ouni Widdersproch fir déi begrenzt Liewensdauer vu protoplanetaresche Scheiwe méiglech; am konventionelle Koagulatiounsmodell géif d'Genesis vun de baussenzege Gasrise bis zu en ettlechen honnert Millioune Joer daueren, wärend Observatiounen drop hiweisen, datt protoplanetar Scheiwe schonn no manner wéi zéng Millioune Joer zerstéiert ginn (Haisch, Lada & Lada 2001). Anerersäits schwätzt den héijen Deel vu schwéieren Elementer besonnesch bei Uranus an Neptun géint eng direkt Bildung aus Gravitatiounsinstabilitéiten, well déi éischter zu enger sonnenänlecher Zesummesetzung féiere géifen.
Protoplanetar Scheiwen ëm Stäre gi banne ronn 10 Millioune Joer zerstéiert. De Gas an d'Deeler vu manner wéi 1 µm ginn vum Stärewand a vum Stralungsdrock aus dem System gedriwwen. Deelercher bis 1 cm falen duerch den Poynting-Robertson-Effet op Spiralbunnen an de Stär. Nëmmen déi gréisst Deelercher iwwerliewen.
D'Stëbsscheiwen, déi ëm al Stäre wéi d'Vega (zanter den 1980er Jore bekannt) si keng Reschter vu protoplanetare Scheiwen. De Stëbs gëtt duerch stänneg Kollisioune vu Planetoiden nogeliwwert.
Wolfgang Preiss
De Wolfgang Preiss, gebuer de 27. Februar 1910 zu Nürnberg a gestuerwen de 27. November 2002 zu Bühl, war en däitsche Schauspiller.
Protoplanetaresch Scheif
Entwécklung vun enger protoplanetarescher Scheif bis zum Planéitesystem
Och de Stëbs an eisem Sonnesystem, deen am Zodiakalliicht ze gesinn ass, staamt vun Asteroidekollisiounen a vun Ausgasunge vu Koméiten.
Observatioune vu protoplanetaresche Scheiwen
Déi éischt protoplanetaresch Scheiwe goufen 1994 vum C. Robert O'Dell a senge Mataarbechter mam Hubble-Weltraumteleskop am Orionniwwel observéiert. An dësem Stäregebuertsgebit sinn ongeféier 50 % vun alle jonke Stäre mat enger protoplanetarer Scheif ëmginn. 1998 gouf fir d'éischt eng Scheif ëm e massive Stär fonnt. Duerch Infraroutfotoe konnten 2003 fir d'éischt Kéier kristallin Silikater an enger protoplanetarescher Scheif nogewise ginn, an duerch IR-Spektroskopie am Joer 2008 souguer organesch Matière wéi Blosaier, Kuelendioxid a Waasser.
Wolfgang Preiss
Bekannt Filmer vun him si Canaris (1954) vum Alfred Weidenmann, Die 1000 Augen des Dr. Mabuse (1960) vum Fritz Lang, The Counterfeit Traitor (1962) vum George Seaton, The Train (1964) vum John Frankenheimer, Paris brûle-t-il? (1966) vum René Clément, a The Longest Day (1962) vum Ken Annakin, Andrew Marton a Bernhard Wicki.
Raymond Lamy
De Raymond Lamy, gebuer als Marie Ernest Raymond Lamy de 15. August 1903 zu Pointe-à-Pitre a gestuerwen de 7. Juni 1982 zu Villeneuve-Loubet, war e franséische Filmediteur a Filmregisseur.
Lann vu Reiland
D'Lann vu Reiland war eng Lann, déi zu Reiland widdert enger klenger Kapell stoung.
Wéinst hirem Alter - um Enn ronn 250 Joer - an hirer Plaz huet si zu de Bemierkenswäerte Beem zu Lëtzebuerg gewielt, a stoung zanter dem 29. Mäerz 1974 um Zousazinventaire vun de klasséierte Monumenter.
Ma dat huet näischt gedingt; ëm den 20. Oktober 2018 gouf se - ouni Geneemegung - am Kader vu Stroossenaarbechten ewechgerappt.